CELEX: 31993D0033
Language: el
Date: 1992-12-16 00:00:00
Title: 93/33/ΕΟΚ: Απόφαση της Επιτροπής της 16ης Δεκεμβρίου 1992 για την τροποποίηση της απόφασης 89/599/ΕΟΚ περί έγκρισης παρεκκλίσεως που προβλέπονται από την Ελλάδα, την Iταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα σποράς καταγωγής Καναδά (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)

Avis juridique important

|

31993D0033

93/33/ΕΟΚ: Απόφαση της Επιτροπής της 16ης Δεκεμβρίου 1992 για την τροποποίηση της απόφασης 89/599/ΕΟΚ περί έγκρισης παρεκκλίσεως που προβλέπονται από την Ελλάδα, την Iταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα σποράς καταγωγής Καναδά (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)  

Επίσημη Εφημερίδα αριθ. L 016 της 25/01/1993 σ. 0035 - 0036

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1992 για την τροποποίηση της απόφασης 89/599/ΕΟΚ παρεκκλίσεων που προβλέπονται από την Ελλάδα, την Ιταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα  γεώμηλα σποράς καταγωγής Καναδά (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)(93/33/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 92/103/ΕΟΚ (2) της  Επιτροπής, και ιδίως το άρθρο 14 παράγραφος 2,  Εκτιμώντας:  ότι βάσει της οδηγίας 77/93/ΕΟΚ, οι κόνδυλοι γεωμήλων που προέρχονται από την αμερικανική ήπειρο δεν είναι, καταρχήν, δυνατόν να εισάγονται στην Κοινότητα, εκτός αν έχει ανασταλεί η βλαστική τους ικανότητα, δεδομένου του κινδύνου που συνεπάγεται η  εισαγωγή της ατράκτωσης των κονδύλων γεωμήλων και εφόσον, σε περίπτωση που προέρχονται από χώρα στην οποία έχει εμφανισθεί "Corynebacterium sepedonicum", έχουν τηρηθεί διατάξεις που θεωρούνται ισοδύναμες προς τις κοινοτικές διατάξεις για την  καταπολέμηση του εν λόγω επιβλαβούς οργανισμού στη χώρα καταγωγής- ότι, εντούτοις, το άρθρο 14 παράγραφος 1 στοιχείο γ) σημείο iii) της οδηγίας 77/93/ΕΟΚ επιτρέπει στα κράτη μέλη να προβλέπουν παρεκκλίσεις από τον κανόνα που αφορά την αναστολή της βλαστικής ικανότητας, υπό τον όρο ότι δεν υπάρχει κίνδυνος εξάπλωσης  επιβλαβών οργανισμών- ότι οι εν λόγω παρρεκλίσεις υπόκεινται σε έγκριση, υπό ορισμένους όρους, σύμφωνα με το άρθρο 14 παράγραφος 2 της εν λόγω οδηγίας και πρέπει επίσης να είναι σύμφωνες προς τις προϋποθέσεις που καθορίζονται στο παράρτημα IV μέρος Α  σημείο 24 της ίδιας οδηγίας- ότι στην Ελλάδα, και την Πορτογαλία, η παραγωγή γεωμήλων ορισμένων ποικιλιών Βόρειας Αμερικής αποτελεί καθιερωμένη πρακτική- ότι ένα μέρος του εφοδιασμού σε σπόρους γεωμήλων προς φύτευση των εν λόγω ποικιλιών εξασφαλίζεται μέσω εισαγωγών από τον  Καναδά- ότι, σύμφωνα με την απόφαση 86/120/ΕΟΚ (3), την απόφαση 87/154/ΕΟΚ (4), όπως τροποποιήθηκε από την απόφαση 87/311/ΕΟΚ (5), την απόφαση 88/176/ΕΟΚ (6), όπως τροποποιήθηκε από την απόφαση 88/496/ΕΟΚ (7), την απόφαση 89/32/ΕΟΚ (8) και την απόφαση  89/599/ΕΟΚ (9), όπως τροποποιήθηκε τελευταία από την απόφαση 92/468/ΕΟΚ (10), η Επιτροπή ενέκρινε παρεκκλίσεις με βάση την ιδέα της "απαλλαγμένης ζώνης" και με την επιφύλαξη ορισμένων τεχνικών προϋποθέσεων για την πρόληψη του κινδύνου της εξάπλωσης  επιβλαβών οργανισμών- ότι η ισχύς της εν λόγω έγκρισης λήγει στις 31 Δεκεμβρίου 1992, ότι η Επιτροπή έχει επίσης προβλέψει ότι οι παρεκκλίσεις αυτές παρέχουν ενδεχομένως την ευκαιρία να αναζητηθεί η επιβεβαίωση της ορθής λειτουργείας της έννοιας της  "απαλλαγμένης ζώνης"- ότι η Ελλάδα, η Ιταλία και η Πορτογαλία έχουν δηλώσει ότι προτίθενται να εφαρμόσουν παρρεκλίσεις για τις δύο προσεχείς περιόδους εμπορίας των γεωμήλων σποράς- ότι είναι γνωστό ότι ο Καναδάς δέν έχει ακόμη απαλλαγεί από την ατράκτωση των κονδύλων γεωμήλων και από το "Corynebacterium sepedonicum"- ότι ο Καναδάς έχει αναπτύξει περαιτέρω το πρόγραμμά του για τη ριζική καταπολέμηση των εν λόγω οργανισμών στις επαρχίες New Edward Island- ότι υπάρχουν σοβαροί λόγοι να πιστεύεται ότι το πρόγραμμα για τη ριζική καταπολέμηση της ατράκτωσης των κονδύλων  γεωμήλων έχει αποδειχθεί ιδιαίτερα αποτελεσματικό στις εν λόγω επαρχίες και ότι το πρόγραμμα για την εξάλειψη του "Corynebacterium sepedonicum" έχει αποδειχθεί πλήρως αποτελεσματικό σε ορισμένες περιοχές των εν λόγω επαρχιών- ότι δεν διαπιστώθηκαν ίχνη  μόλυνσης σε δείγματα σπόρων γεωμήλων που εισήχθησαν σύμφωνα με την απόφαση 91/592/ΕΟΚ- ότι δεν έχει διαπιστωθεί ότι υπάρχουν επαρκή στοιχεία που να αντιστρατεύονται την ορθή εφαρμογή της έννοιας της "απαλλαγμένης ζώνης" και, ως εκ τούτου, να  αντιμάχονται την αναγνώριση των εφαρμοστέων διατάξεων ως ισοδυνάμων με τις κοινοτικές διατάξεις για την καταπολέμηση του "Corynebacterium sepedonicum"- ότι είναι, επομένως, δυνατόν να διαπιστωθεί ότι δεν υπάρχει κίνδυνος εξάπλωσης του εν λόγω επιβλαβούς οργανισμού, εφόσον τα γεώμηλα σποράς προέρχονται από περιοχές που έχει δηλωθεί και αποδειχθεί επιστημονικά ότι δεν υφίσταται ούτε ατράκτωση των  κονδύλων γεωμήλων ούτε "Corynebacterium sepedonicum" και ότι τηρούνται ορισμένες βελτιωμένες ειδικές τεχνικές προϋποθέσεις- ότι, η Επιτροπή πρόκειται να βεβαιωθεί ότι ο Καναδάς διαθέτει όλα τα τεχνικά στοιχεία που είναι αναγκαία για έλεγχο της  λειτουργίας των προστατευτικών μέτρων που απαιτούνται σύμφωνα με τις εν λόγω τεχνικές προϋποθέσεις και για την αξιολόγηση της λειτουργίας της "απαλλαγμένης ζώνης"- ότι, κατά συνέπεια, οι παρεκκλίσεις που προβλέπονται από την Ελλάδα, τη Ιταλία και την Πορτογαλία πρέπει να εγκριθούν για τις δύο προσεχείς περιόδους εμπορίας των γεωμήλων σποράς δεδομένου ότι περιλαμβάνουν τις εν λόγω προϋποθέσεις και με την επιφύλαξη  της οδηγίας 66/403/ΕΟΚ του Συμβουλίου (11), όπως τροποποιήθηκε τελευταία από την οδηγία 92/17/ΕΟΚ (12), καθώς και της οδηγίας 70/457/ΕΟΚ του Συμβουλίου (13), όπως τροποποιήθηκε τελευταία από την οδηγία 90/654/ΕΟΚ (14)- ότι οι προϋποθέσεις που ορίζονται στο εν λόγω παράρτημα IV μέρος Α σημείο 24 αναθεωρήθηκαν, λαμβανομένης υπόψη εκτίμησης κινδύνου εμφάνισης παρασίτων, για να προσαρμοσθεί το παράρτημα στην αντίληψη της ενιαίας αγοράς- ότι η εκτίμηση του κινδύνου παρασίτων αποτέλεσε τη βάση τροποίησης και αναθεώρησης του συγκεκριμένου παραρτήματος IV της εν λόγω οδηγίας- ότι, εντούτοις, σύμφωνα με τις διατάξεις της οδηγίας 91/683/ΕΟΚ (15) του Συμβουλίου τα κράτη μέλη θέτουν σε ισχύ τις νομοθετικές και διοικητικές διατάξεις που είναι απαραίτητες για τη συμμόρφωση προς τις διατάξεις της οδηγίας 91/683/ΕΟΚ. Έξι μήνες μετά  τις αναθωρήσεις των παραρτημάτων Ι ώς V της οδηγίας 77/93/ΕΟΚ- ότι φαίνεται ότι η αναθεώρηση καθυστέρησε- ότι η έγκριση εφαρμόζεται με την επιφύλαξη των διατάξεων, για την κατάργηση των ενδοκοινοτικών συνοριακών ελέγχων, από 1ης Ιανουαρίου 1993- ότι τα μέτρα που προβλέπονται στην απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 89/599/ΕΟΚ τροποποιείται ως εξής:  1. Στο άρθρο 1 παράγραφος 2 στοιχείο στ), οι όροι "15 Ιανουαρίου 1993" αντικαθίστανται από τους όρους "15 Απριλίου 1993".  2. Στο άρθρο 2, οι όροι "1η Μαρτίου 1993" αντικαθίστανται από τους όρους "1η Ιουνίου 1993".  3. Στο άρθρο 3, οι όροι "1η Νοεμβρίου 1992 έως 31 Δεκεμβρίου 1992" αντικαθίστανται από τους όρους "31η Μαρτίου 1993".  4. Στο άρθρο 3, οι όροι "31η Δεκεμβρίου 1992" αντικαθίστανται από τους όρους "31η Μαρτίου 1993".  Άρθρο 2  Η παρούσα απόφαση απευθύνεται στην Ελληνική Δημοκρατία, την Ιταλική Δημοκρατία και την Πορτογαλική Δημοκρατία.  Βρυξέλλες, 16 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 363 της 11. 12. 1992, σ. 1.  (3) ΕΕ αριθ. L 99 της 15. 4. 1986, σ. 31.  (4) ΕΕ αριθ. L 65 της 10. 3. 1987, σ. 12.  (5) ΕΕ αριθ. L 159 της 19. 6. 1987, σ. 19.  (6) ΕΕ αριθ. L 80 της 25. 3. 1988, σ. 48.  (7) ΕΕ αριθ. L 266 της 27. 9. 1988, σ. 39.  (8) ΕΕ αριθ. L 15 της 19. 1. 1989, σ. 21.  (9) ΕΕ αριθ. L 344 της 25. 11. 1989, σ. 31.  (10) ΕΕ αριθ. L 264 της 10. 9. 1992, σ. 25.  (11) ΕΕ αριθ. 125 της 11. 7. 1966, σ. 2360/66.  (12) ΕΕ αριθ. L 82 της 27. 3. 1992, σ. 69.  (13) ΕΕ αριθ. L 225 της 12. 10. 1970, σ. 1.  (14) ΕΕ αριθ. L 353 της 17. 12. 1990, σ. 48.  (15) ΕΕ αριθ. L 376 της 31. 12. 1991, σ. 29.